Podgorica, \_\_\_\_\_\_ 2021.godine

Broj: \_\_\_\_\_\_\_\_\_\_\_

Na osnovu člana 21 Zakona o koncesijama („Službeni list Crne Gore”, broj 8/09 i 73/19), Ministarstvo kapitalnih investicija objavljuje

**JAVNI OGLAS**

**ZA DOSTAVLJANJE PONUDA ZA DODJELU UGOVORA O KONCESIJI ZA DETALJNA GEOLOŠKA ISTRAŽIVANJA I EKSPLOATACIJU NEMETALIČNE MINERALNE SIROVINE TEHNIČKO-GRAĐEVINSKOG KAMENA (VULKANIT) LOKALITETA “PIŠEVSKA RIJEKA 1”, OPŠTINA ANDRIJEVICA**

1. **Uvod**

Ministarstvo kapitalnih investicija (u daljem tekstu: Ministarstvo) poziva zainteresovana lica da se prijave na Javni oglas za dostavljanje ponuda za dodjelu Ugovora o koncesiji za istraživanje i eksploataciju nemetalične mineralne sirovine tehničko-građevinskog kamena (vulkanit) lokaliteta “Piševska rijeka 1”, Opština Andrijevica (u daljem tekstu: Javni oglas). Davanje koncesije se sprovodi na osnovu javnog nadmetanja u otvorenom postupku na način definisan Zakonom o koncesijama i Uredbom o bližem načinu sprovođenja postupka javnog nadmetanja u otvorenom i dvostepenom postupku davanja koncesija („Službeni list Crne Gore, broj 67/09).

1. **Predmet koncesije i opis lokacije**

Predmet koncesije su detaljna geološka istraživanja i eksploatacija tehničko-građevinskog kamena (vulkanit) lokaliteta “Piševska rijeka 1”, Opština Andrijevica

.

Za potrebe izrade koncesionog akta za lokalitet tehničko-građevinskog kamena (vulkanit) Piševska rijeka 1”, Opština Andrijevica, preduzeće za izvođenje geodetskih radova Etalon Geo Office doo Podgorica, koje je registrovano i licencirano za tu vrstu posla, je uradilo Tehnički izvještaj sa koordinatama graničnih tačaka perspektivnog prostora “Piševska rijeka 1” Opština Andrijevica.

Na planu KO Gračanica, razmjere 1:2500, na zemljištu na kojem se nalazi perspektivni prostor tehničko-građevinskog kamena (vulkanit) “Piševska rijeka 1”, definisan je perspektivni koncesioni prostor sa 7 graničnih tačaka sa utvrđenim koordinatama državnog koordinatnog sistema (DKS) i površinom od 26 ha 67 a 44 m² (266 744 m²) m², koju zahvata predmetno područje.

Koordinate graničnih tačaka i površina perspektivnog prostora “Piševska rijeka 1”, Opština Andrijevica, dati su u Tehničkom izvještaju, koji je sastavni dio predmetnog Koncesionog akta.

# Osnovni elementi Koncesionog akta

Koncesioni akt o nemetaličnoj mineralnoj sirovini tehničko-građevinskog kamena (vulkanit) “Piševska rijeka 1”, Opština Andrijevica, (u daljem tekstu: Koncesioni akt) je osnovni dokument, na osnovu kojeg se pokreće postupak dodjele koncesije, a koji je Vlada Crne Gore usvojila na sjednici od\_\_\_\_\_2021. godine. Koncesioni akt definiše odnosno sadrži: predmet koncesije, Tehnički izvještaj o lokalitetu „“Piševska rijeka 1”, rok trajanja koncesije, osnovne parametre za ocjenu opravdanosti investicije, mjere za zaštitu životne sredine, opis postupka rekultivacije, unapređenje eneregetske efikasnosti, minimalni početni iznos koncesione naknade, kriterijume za izbor najpovoljnije ponude, spisak potrebne tehničke dokumentacije sa uslovima za njenu izradu, osnovne elemente tenderske dokumentacije i spisak propisa koji se primenjuju u postupku davanja koncesije i vršenja koncesione djelatnosti.

### Pravila i kriterijumi za učešće na Javnom oglasu

Postupak javnog nadmetanja u otvorenom postupku je bliže definisan Zakonom o koncesijama, kao i Uredbom o bližem načinu sprovođenja postupka javnog nadmetanja u otvorenom i dvostepenom postupku davanja koncesija. Takođe, postupak javnog nadmetanja je detaljnije objašnjen i u Uputstvu za podnošenje ponuda (u daljem tekstu: Uputstvo).

Pravo učešća na javnom nadmetanju za dodjelu Ugovora o koncesiji za istraživanje i eksploataciju ima domaće ili strano privredno društvo ili drugo pravno lice, preduzetnik ili fizičko lice, konzorcijum ili neki drugi oblik poslovnog povezivanja koji ispunjava uslove vezane za podobnost za učešće na javnom nadmetanju u skladu sa Zakonom o koncesijama.

Shodno članu 23 Zakona o koncesijama, nepodobni da učestvuju na javnom nadmetanju za dodjelu ugovora o koncesiji su ponuđači:

1. nad kojima je pokrenut postupak stečaja u skladu sa zakonom kojim se uređuje stečaj;
2. koji su pravosnažnom presudom osuđeni za krivično djelo: kriminalnog udruživanja, stvaranje kriminalne organizacije; davanje mita; primanje mita; davanje mita u privrednom poslovanju; primanje mita u privrednom poslovanju; prevare; terorizma; finansiranje terorizma; terorističko udruživanje; učestvovanje u stranim oružanim formacijama; pranja novca; trgovine ljudima; trgovine maloljetnim licima radi usvojenja; zasnivanje ropskog odnosa i prevoz lica u ropskom položaju;
3. koji imaju neizmirene obaveze po osnovu plaćanja svih poreza i doprinosa u skladu sa propisima država u kojima imaju sjedišta;
4. sa kojima je zbog neispunjavanja obaveza raskinut ugovor o koncesiji zaključen u skladu sa ovim zakonom;
5. koji imaju obaveze po osnovu kazni izrečenih u krivičnom i prekršajnom postupku;
6. čiji podaci o poslovanju, svojini, finansijskim i fiskalnim evidencijama iz države u kojoj imaju sjedište, odnosno prebivalište, nijesu dostupni nadležnim organima Crne Gore;
7. čije je odgovorno lice odnosno njegov zakonski zastupnik pravosnažno osuđivan za krivično djelo iz tačke 2 ovog stava.

Izuzetno od tačke 3, neće se smatrati da je ponuđač nepodoban da učestvuje na javnom nadmetanju za davanje koncesija, koji dokaže da nema obavezu plaćanja odnosno da mu je odobreno odlaganje plaćanja poreza i doprinosa, koje blagovremeno izvršava.

1. **Kriterijumi za izbor najpovoljnije ponude**

Kriterijumi na osnovu kojih se vrši vrednovanje ponuda su sljedeći:

|  |  |  |
| --- | --- | --- |
| **R.B.** | **K R I T E R I J U M I** | **Broj bodova** |
| **9.1** | Ponuđeni procentualni iznos za obračun koncesione naknade | **30** |
| **9.2** | Ponuđeni obim godišnje rudarske proizvodnje | **30** |
| **9.3** | Reference ponuđača | **15** |
| **9.4** | Finansijski aspekt-prosječni bruto prihod u posljednje tri godine | **10** |
| **9.5** | Finansijski aspekt-prosječni profit u posljednje tri godine | **10** |
| **9.6** | Kvalitet poslovnog plana i efekti na zapošljavanje i ekonomski razvoj | **5** |

1. **Tenderska dokumentacija**

Tendersku dokumentaciju čine Javni oglas, Koncesioni akt, Uputstvo za podnošenje ponuda, Nacrt ugovora o koncesiji, sa svim pripadajućim prilozima i obrascima.

Tenderska dokumentacija je javnodostupna na internet stranici Ministarstva kapitalnih investicija <https://www.gov.me/mki>

Ponuđači koji žele učestvovati na javnom nadmetanju moraju prethodno otkupiti Tendersku dokumentaciju od Ministarstva. Cijena, postupak otkupa i preuzimanja Tenderske dokumentacije je bliže definisan u Uputstvu.

1. **Bankarska garancija ponude**

Kao dokaz objezbjeđenja ponude prilaže se bankarska garancija ponude na iznos od 5.000,00 € (slovima: pet hiljada eura), plativa na prvi poziv, bez prava prigovora, u formi datoj u Uputstvu. Bankarska garancija ponude mora imati rok važenja najmanje 6 mjeseci od datuma zatvaranja roka za podnošenje ponuda.

1. **Rok za podnošenje ponuda, povlačenje ponuda i javno otvaranje**

Ponude se dostavljaju na crnogorskom jeziku. Ponude moraju pristići u arhivu Nadležnog organa najkasnije do **\_\_\_\_\_\_\_ 2021. godine do 10:00 časova**, što je krajnji rok za podnošenje ponude (u daljem tekstu: **Krajnji rok**).

Ponude se dostavljaju na sljedeću adresu:

**Ministarstvo kapitalnih investicija**

**Rimski trg 46**

**81000 Podgorica**

**Crna Gora**

Ponude se predaju lično u zatvorenom omotu. Predajom se podrazumijeva fizički prijem od strane arhive Nadležnog organa. Nadležni organ izdaje potvrdu, odnosno evidentira prijem Ponude sa jasno  naznačenim datumom i vremenom prijema ponude.

**Prispjele ponude se otvaraju \_\_\_\_\_\_ 2021. godine u 11:00 časova u prostorijama nadležnog organa, Rimski trg broj 46, Podgorica.**

Ovlašćeni predstavnici ponuđača koji prisustvuju javnom otvaranju ponuda su dužni da prezentuju ovlašćenje za prisustvovanje otvaranju ponuda, kao i lični dokument za identifikaciju.

Sve ponude moraju da imaju važenje najmanje 6 mjeseci od datuma zatvaranja roka za podnošenje ponuda.

Podnesene ponude se mogu povući uz pisani zahtjev ponuđača najkasnije do krajnjeg roka za podnošenje ponuda. Ponuda koja je primljena nakon isteka krajnjeg roka za podnošenje ponuda, smatraće se neblagovremenom. Takođe, zahtjev za povlačenje ponude prispio nakon isteka krajnjeg roka za podnošenje ponuda, smatraće se neblagovremenim. Neblagovremene ponude ili zakasnjeli zahtjevi za povlačenje ponuda neće se razmatrati i biće odbačeni.

# Komunikacija

Pitanja koja se odnose na tendersku dokumentaciju, zahtjeve za dobijanje dokumenata, plaćanje naknada i druge upite treba uputiti Ministarstvu na sljedeću adresu:

Ministarstvo kapitalnih investicija

Rimski trg 46

81000 Podgorica

Crna Gora

TEL: +382 20 482 218;

382 20 482 219;

Kontakt lice: Veselin Vukčević

E-mail: vesko.vukcevic@mki.gov.me

Radno vrijeme: 10:00-15:00 UTC+01

Ministarstvo će na dobijena pitanja u vezi sa tenderskom dokumentacijom odgovoriti u roku od pet radnih dana, licima koja su otkupila Tendersku dokumentaciju. Odgovori Ministarstva na pitanja biće dostavljena i drugim licima koja su izvršila otkup Tenderske dokumentacije bez navođenja strane koja je postavila pitanje. Ministarstvo neće odgovarati na pitanja koja prispiju sedam dana prije krajnjeg roka za podnošenje ponuda ili kraće, kao ni na pitanja koja postave lica koja nijesu otkupila Tendersku dokumentaciju. Ministarstvo nije u obavezi da odgovori na sva pitanja.